पूर्णिया : पृथक मिथिला राज्य बनयबाक मांग कऽ लऽ मंगलदिनकेँ अन्तर्राष्ट्रीय मैथिली परिषदक एकटा बैसार मधुबनी मैथिल टोला स्थित उगना महादेव मंदिर प्रांगणमे आयोजित कएल गेल। परिषदक अध्यक्ष मणिकांत झाक अध्यक्षतामे आयोजित बैसारमे परिषदक संस्थापक डॉ धनाकर ठाकुर, नित्यानन्द मिश्र, केएन ठाकुर,नरेश मोहन चौधरी, अमरनाथ झा, अमरेन्द्र मिश्र, नवीन नाथ झा, गजेन्द्र ठाकुर, अरूण कुमार झा, देवकांत झा, विवेकानन्द झा आदि लोकनि मिथिलाकेँ अलग राज्य बनयबा लेल अप्पन-अप्पन विचार रखला। बैसारमे उपस्थित सभ लोक एक्के स्वर सऽ आवाज उठौलैथ जे मिथिला राज्य बनाबय लेल आंदोलन शुरू कैल जाओत। आंदोलनकेँ गति दयबाक लेल अनुमंडल स्तर पर कमेटीक गठन कएल गेल जाहिमे सदर अनुमंडल अध्यक्ष अमरनाथ झा आ विवेकानन्द झा केँ सचिव मनोनीत कएल गेल जखन की धमदाहा अनुमंडलक लेल नित्यानंद मिश्र केँ अध्यक्ष आ अरूण झा केँ सचिव आ बनमनखी अनुमंडलक लेल गजेन्द्र ठाकुर केँ जिम्मेदारी देल गेल। बैसारक अंतमे सभाध्यक्ष मणिकांत झा मिथिलावासी सऽ एहि आंदोलनकेँ धारदार बनाबय केर अपील केलनि। 